52 साल पहले इंडस्ट्रियल एरिया के नक्शे पर उकेरी रोड आज तक नहीं बनी, प्रशासनिक भवन की जगह बेच डाली
करीब52 साल पहले बनी हिसार के औद्योगिक क्षेत्र की योजना में दिल्ली रोड के साथ 30 फुट की सर्विस रोड और साथ में ग्रीन बेल्ट को नक्शे पर उकेरा गया था, लेकिन आज तक यह रोड नहीं बन पाई है। यही नहीं ग्रीन बेल्ट की भी काफी जगह पर झाड़ियां उगी हैं। नक्शे में ही मौजूद प्रशासनिक भवन की जगह आज ईएसआई की डिस्पेंसरी और अन्य उद्योग चल रहे हैं। यह खुलासा तब हुआ जब आरटीआई एक्टिविस्ट सेक्टर 13 निवासी कृष्ण कुमार ने संबंधित कागजात खंगाले।
उद्योग विभाग के संयुक्त निदेशक द्वारा वर्ष 2011 में उपलब्ध करवाए गए नक्शे के अनुसार औद्योगिक क्षेत्र स्थित जलघर से लेकर टेलमॉस से शोरूम तक दिल्ली रोड के साथ 30 फुट की सर्विस लेन है। इसके साथ ही ग्रीन बेल्ट भी है। ग्रीन बेल्ट को कही-कहीं पर मौजूद है, लेकिन सर्विस रोड को बनाने की आज तक प्रक्रिया ही शुरू नहीं की गई है। यही नहीं, इस नक्शे में प्रशासनिक भवन के लिए भी 1.12 एकड़ की जगह छोड़ी हुई थी।
इस जगह आज ईएसआई और साथ में चार उद्योग लगे हैं। रिकॉर्ड के अनुसार यह जगह डिस्पेंसरी के अलावा सिंगला स्टील प्राइवेट लिमिटेड, कीर्ति इंटर प्राइजेज को बेची गई जिन्होंने अन्य को बेच दी। इसके अलावा इसी जगह में से कुछ जगह लक्ष्मी इंटर प्राइजेज को भी बेची गई है। यह किस प्रावधान के तहत बेची गई और प्रशासनिक भवन क्यों नहीं बना, किसी के पास कोई जवाब नहीं है। क्योंकि जब भी किसी क्षेत्र की योजना बनती है तो रोड, ग्रीन बेल्ट, प्रशासनिक भवन की जमीन का सारा खर्च प्लॉट होल्डर पर डाला जाता है जिसके कारण उस जमीन का दूसरा इस्तेमाल तकनीकी रूप से गलत माना जाता है। बेचने का तो प्रावधान है ही नहीं।
औद्योगिक क्षेत्र में जिस जगह पर सर्विस रोड बननी थी, वहां पर रोड तो नहीं बन पाई लेकिन एक बरसाती नाला बना दिया गया है जिसका नक्शे में कोई प्रावधान ही नहीं था। नाला भी ऐसा जो बिना बरसात के ही बहता रहता है और आज तक पता नहीं चल पाया है कि यह पानी आता कहां से है। हालांकि इस सवाल का जवाब जानते सभी है, लेकिन जवाब नहीं देते।
औद्योगिक क्षेत्र के नक्शे के अनुसार अंदर घुसने के दो ही रास्ते हैं लेकिन इस समय यहां पर चार रास्तों से अंदर आया जा सकता है। नक्शे की मानें तो बाकी के दो रास्ते ग्रीन बेल्ट को काटकर बनाए गए हैं। यह कैसे बने और किसकी अनुमति से बने, किसी को जानकारी नहीं है।
अब यह फंसा है पैच : यहऔद्योगिक क्षेत्र उद्योग विभाग ने बनाया था। इसके बाद इसको एचएसआईडीसी (हरियाणा स्टेट इंडस्ट्रियल एंड इन्फ्रास्ट्रक्चर डेवलपमेंट कार्पोरेशन लिमिटेड ) के सुपुर्द कर दिया गया। बाद में 12 दिसंबर, 1996 को जिला उद्योग केंद्र ने इसके रखरखाव का जिम्मा नगर निगम को सौंप दिया। अब इसका रखरखाव नगर निगम के पास है और नया निर्माण का जिम्मा एचएसआईडीसी के पास है। एचएसआईडीसी का हिसार में कार्यालय नहीं है।
13.86 एकड़ में इंडस्ट्रियल डेवलपमेंट काॅलोनी (जिंदल पुल की तरफ का क्षेत्र) बनाकर 49 प्लॉट काटे गए। इसमें 5.17 एकड़ पर सड़क, 1.95 एकड़ पर ग्रीन बेल्ट, 1.12 एकड़ पर प्रशासनिक भवन बनाने की योजना बनाई गई। इसी प्रकार 5.55 एकड़ में इंडस्ट्रियल एस्टेट की योजना बनाकर 40 प्लॉट काटे गए। इसमें 2.45 एकड़ में रोड, 1.32 एकड़ में ऑपन स्पेस के जगह खाली छोड़ गई।
एचएसआईडीसी के एक्सईएन कृष्ण कुमार से बात की गई तो उन्होंने कहा कि यह मामला उनके संज्ञान में है और सर्विस रोड बनाने के बारे में अधिकारियों से बात की जा रही है और बजट की कोई दिक्कत नहीं है क्योंकि यह राज्य सरकार से लेना है। लेकिन संबंधित कागजात हमारे पास नहीं है। अगले सप्ताह हिसार आना है तो इस बारे में मौजूदा कागजात देखकर आगामी कार्रवाई करेंगे।
प्रशासनिक भवन के लिए भी 1.12 एकड़ की जगह छोड़ी हुई थी, पर बेची क्यों किसी के पास नहीं जवाब
दिल्ली रोड पर औद्योगिक क्षेत्र के सामने मेन सड़क ग्रिन बेल्ट के बीच में 30 फुट की सर्विस लाइन गायब।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva